Κατάλογος Ελλήνων διεθνών ποδοσφαιριστών με την ομάδα Ανδρών

Λαμβάνονται υπόψη οι αγώνες της εθνικής ομάδας ποδοσφαίρου Ανδρών Ελλάδας, τους οποίους αναγνωρίζει η Ελληνική Ποδοσφαιρική Ομοσπονδία ΕΠΟ. Περιλαμβάνονται οι 33 –μέχρι τα τέλη του 2014– αναμετρήσεις επίσημου ή φιλικού χαρακτήρα που η Διεθνής Ομοσπονδία Ποδοσφαίρου FIFA δεν θεωρεί ως full-A internationals, δηλαδή όσες οι δύο αντίπαλοι δεν υπήρξαν αποκλειστικά *Α' εθνικές* κρατών αναγνωρισμένων την ημέρα διεξαγωγής από τον Οργανισμό Ηνωμένων Εθνών ΟΗΕ. Επίσης, σε ιδιαίτερη ενότητα παραθέτεται –για λόγους ιστορικούς, αλλά και κατά την κρίση της πλειοψηφίας των συγγραφέων που πραγματεύτηκαν την ιστορία της Ανδρών– η αγωνιζόμενη 11άδα στο πρώτο ελληνικό αντιπροσωπευτικό συγκρότημα ποδοσφαίρου σύμφωνα με τη FIFA. Είναι η αποστολή που το 1920 σύστησε η Επιτροπή Ολυμπιακών Αγώνων ΕΟΑ (νυν ΕΟΕ) για το ολυμπιακό ποδοσφαιρικό τουρνουά της Αμβέρσας.

Τηρείται η αύξουσα αρίθμηση των συναντήσεων από τον αθλητικογράφο/συγγραφέα Ανδρέα Μπόμη, το eu-football.info (αξιόπιστη βάση δεδομένων εθνικών ομάδων Ευρώπης) και τον Αλέξανδρο Μαστρογιαννόπουλο στο RSSSF, που όλοι ακολουθούν τον κατάλογο ελληνικών διεθνών αναμετρήσεων της ΕΠΟ – με την ίδια πάντως να μην τους αριθμοδοτεί. Για διατήρηση της συγκεκριμένης αρίθμησης μετά και την προσμέτρηση του αγώνα των Ο.Α, υιοθετείται η λύση του Γιώργου Παγιωτέλη που θεωρεί εκείνο "συνάντηση 0" στην ιστορία της Ανδρών και τον παρθενικό από την ίδρυση της ΕΠΟ (7 Απρ 1929, γήπεδο ΠΑΟ: Ελλάδα - Β' Ιταλίας 1-4) ως "1". Κατά την παράθεση της αύξουσας σειράς με την οποία οι ποδοσφαιριστές χρίστηκαν διεθνείς, τηρείται διπλή αριθμοδότηση: χωρίς και με την 11άδα της Αμβέρσας. Στη σελίδα Συζήτησης του παρόντος λήμματος, τέλος, για ορισμένους από αυτούς υπάρχει πίνακας παραπομπών σε πηγές με την ημερομηνία ή απλά το έτος γέννησης, ώστε να διερευνώνται οι περιπτώσεις εναλλακτικών ή/και να τεκμηριώνονται ηλικιακά ρεκόρ (νεότερος, γηραιότερος κ.ά).

## Πριν την ίδρυση της ΕΠΟ
Οι εξής 11 μετείχαν στον πρώτο αγώνα ελληνικής αντιπροσωπευτικής ομάδας που αναγνωρίζει η Διεθνής Ομοσπονδία Ποδοσφαίρου FIFA, και μόνο σε εκείνον:




## Από την ίδρυση της ΕΠΟ (1926)
### Οδηγός για τον κατάλογο
1. Η θέση του παίκτη στο γήπεδο καθορίζεται από την *παραδοσιακή* διάταξη της 11άδας σε τέσσερις γραμμές: τερματοφύλακας (Τ), αμυντικοί (Α), μέσοι (Μ) και επιθετικοί (Ε). Λαμβάνεται υπόψη η θέση που αγωνίστηκε σε διεθνές επίπεδο, όχι τυχόν άλλες σε συλλογικό, και για κάποιους υπάρχουν περισσότερες από μία.

2. Η συντομογράφηση των αντίπαλων εθνικών ομάδων ακολουθεί την έκδοση στα ελληνικά της ανάλογης από τη Διεθνή Ολυμπιακή Επιτροπή ΔΟΕ (IOC).

3. Για την κωδικοποίηση των διοργανώσεων, χρησιμοποιείται μία επαυξημένη μορφή της αντίστοιχης που έχει εισαγάγει ο Ανδρέας Μπόμης:




4. Οι ηλικίες ("ηλικ.") πρώτης και τελευταίας εμφάνισης, εφόσον είναι γνωστά
* μόνο το έτος γέννησης: υπολογίζονται προσεγγιστικά (επισήμανση με ~) βάσει της ημερομηνίας 1η Ιουλίου (μέσον της εκάστοτε χρονιάς).
* η ακριβής ημερομηνία γέννησης: ακολουθούν τη θεώρηση ότι κάθε έτος ζωής συμπληρώνεται στα γενέθλια, οπότε ως ηλικία αναγράφεται το αμέσως προηγούμενο συμπληρωμένο (π.χ διεθνής γεννημένος στις 13 Μαρτίου 1970 θεωρείται 20 χρονών σε αναμέτρηση της 12ης Μαρτίου 1991).

5. Ως αρχηγοί ("αρχ.") της Ανδρών παραθέτονται μόνο όσοι ηγήθηκαν αυτής στην έναρξη αγώνα, δεδομένου ότι είναι δύσκολο να εντοπιστεί σε ποιον δόθηκε το περιβραχιόνιο μετά τυχόν αντικατάσταση των πρώτων.

6. Για λόγους απλούστευσης στην παρουσίαση των στοιχείων, η "διάρκεια" θητείας του παίκτη στρογγυλοποιείται στον πλησιέστερο ακέραιο αριθμό ετών (π.χ διάστημα 2 έτη και 5½ μήνες αναγράφεται ως 2 χρόνια, ενώ 2 και 6½ ως 3). Εξαίρεση οι 5 περιπτώσεις (κατά σειρά Δομάζος, Μητρόπουλος, Λυμπερόπουλος, Βάζος, Καραγκούνης) που όντας *ενεργοί* ακόμη ποδοσφαιριστές προσέγγισαν ή ξεπέρασαν στην Ανδρών τα 15 χρόνια προσφοράς και όσοι περιορίστηκαν σε λιγότερο του ενός, όπου παραθέτονται έτη και σε στρογγυλοποίηση μήνες (ή μόνο ακριβής αριθμός ημερών, για διεθνείς με καριέρα διάρκειας μίας ολιγοήμερης επίσημης ή φιλικής διοργάνωσης).

7. Η στήλη "συμμ." περιέχει το -επί τοις %- ποσοστό συμμετοχής του παίκτη στους αγώνες της Εθνικής κατά τη θητεία του σε αυτήν, δηλαδή εκείνων ανάμεσα στην πρώτη και την τελευταία του εμφάνιση (συμπεριλαμβανομένων).

8. Επεξήγηση για ορισμένες/α επικεφαλίδες (ή τμήμα τους) και περιεχόμενα του επόμενου πίνακα που φέρουν διάστιξη (...) στο κάτω μέρος, γίνεται ορατή μέσω τοποθέτησης του δείκτη σε ένα γράμμα τους.
### Πλήρης κατάλογος των 568 Ελλήνων διεθνών με την ομάδα Ανδρών κατά την 85ετία 1929-2014





{1} σύμφωνα με την ΕΠΟ, ο Γιώργος Ανδριανόπουλος φέρεται να έχει σημειώσει 1 τέρμα για λογαριασμό της Ανδρών και ο Βασίλης 3, αντί αμφότεροι από 2. Πρόκειται για σύγχυση στα μικρά ονόματα των δύο αδελφών, γεγονός που επιβεβαιώνει -μεταξύ άλλων- το αρχείο αγώνων της ίδιας.

{2} μεταγενέστερες πηγές αναφέρουν τα εξής συνολικά τέρματα για λογαριασμό της Ανδρών: Θ. Συμεωνίδης και Βάζος 4 αντί 3, Χούμης 7 αντί 8, Κλ. Βικελίδης 4 αντί 5. Το λάθος πηγάζει από τη συνάντηση Βουλγαρία-Ελλάδα 5-4 στις 21.05.1936 (α/α αγώνα 27) για το 6ο Βαλκανικό κύπελλο, ξεκίνησε ενδεχομένως με την πρώτη απόπειρα καταγραφής της ιστορίας της Εθνικής, αναπαράχθηκε στον επίσημο ιστότοπο της ΕΠΟ, έκτοτε δε αντιγράφεται. Οι περιγραφές όμως σε εφημερίδες της εποχής από τρεις διαφορετικούς Έλληνες απεσταλμένους στο Βουκουρέστι, δεν αφήνουν αμφιβολία πως κατά σειρά σκόραραν οι Μηγιάκης, Βικελίδης (όχι Χούμης) και δύο φορές ο Χούμης (όχι Βάζος-Συμεωνίδης.

{3} οι περισσότερες πηγές τον παραθέτουν ως στέλεχος του Ηρακλή Θ. σε όλες τις διεθνείς του εμφανίσεις (1933-1935), μάλλον εξαιτίας σύγχυσης με (συγγενή του;) ποδοσφαιριστή της δεκαετίας του '50. Εδώ ακολουθούνται τα γραφόμενα των Σιδηρόπουλου και Μπόμη, τα οποία επιβεβαιώνονται από διασταύρωση με άλλες πηγές: ανήκε όντως στον Άρη περί τα τέλη του 1931, α' εξάμηνο 1933 και τέλη του 1934.

{4} όχι Κατρα**ν**τζόπουλος, σύμφωνα τουλάχιστον με το αξιόπιστο πόνημα των Θεόφιλου (Λάκη) Ιωαννίδη και Άγι Κυνηγόπουλου "Η ιστορία του αθλητισμού της Θεσσαλονίκης" (ιδιωτική έκδοση, Θεσσ/κη 2006), όπου εκτός της καταγραφής του Α. Κατρατζόπουλου υπάρχουν φωτογραφίες αγώνων από το προσωπικό του αρχείο (Α' τόμος, σελ. 270). Εξαιτίας της συχνής αναφοράς του ως *Αγ.* επίσης, πολλές πηγές -της ΕΠΟ περιλαμβανομένης- υιοθετούν το πιθανότατα εσφαλμένο *Άγγελος*. Ο Σιδηρόπουλος τον παραθέτει ως *Ἀγ.* (με ψιλή) και ο Μπόμης με το πλήρες όνομα *Ιωάννης Αγησίλαος (Άγης)*.

## Παραπομπές - σημειώσεις


## Πηγές
* Greece national football team, βάση δεδομένων εθνικών ομάδων Ευρώπης eu-football.info
* *"Η εθνική ομάς της Ελλάδος (και οι δέκα αγώνες της εθνικής Ενόπλων)"*, Αλέξανδρος Σιδηρόπουλος, *ιδιωτική έκδοση*, Αθήνα 1953
* *"Αυτή είναι η ιστορία της Εθνικής Ελλάδας (και πώς φτάσαμε στην Αφρική)"*, Ανδρέας Μπόμης, *Εκδόσεις Ερεχθηίδας*, Αθήνα 2009, ISBN 960-9912-50-8
* *"Αφιέρωμα στην Εθνική Ελλάδος"*, Γιώργος Ν. Παγιωτέλης, ένθετο περιοδ. *«Οι ΠΑΓΚΟΣΜΙΟΙ»* (τεύχη 28-30), Αθήνα Απρίλιος-Ιούνιος 1996
* Αγώνες Εθνικής Ανδρών και Συμμετοχές - Γκολ, αρχείο Ελληνικής Ποδοσφαιρικής Ομοσπονδίας ΕΠΟ
* Greece Men's fixtures and results , αρχείο Fédération Internationale de Football Association FIFA
* Greece international matches, Overview 1929-May 2006, Αλέξανδρος Μαστρογιαννόπουλος για το Rec.Sport.Soccer Statistics Foundation RSSSF

Κατηγορία:Εθνική Ελλάδας (ποδόσφαιρο)